ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือบริการ และความสะดวกต่าง ๆของท่าเรือระนองพ.ศ. ๒๕๕๘[๑] โดยที่เป็นการสมควรกำหนดวิธีปฏิบัติในการใช้ท่าเรือบริการ และความสะดวกต่าง ๆ ของท่าเรือระนอง ให้มีความถูกต้องและเหมาะสม อาศัยอำนาจตามความในมาตรา ๙ (๔) มาตรา ๒๔ มาตรา ๒๙ วรรคแรก (๑)และวรรคสอง แห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทย จึงให้วางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบการท่าเรือแห่งประเทศไทย ว่าด้วยวิธีปฏิบัติในการใช้ท่าเรือ บริการและความสะดวกต่าง ๆ ของท่าเรือระนอง พ.ศ. ๒๕๕๘ข้อ ๒ ให้ใช้ระเบียบนี้ตั้งแต่วันที่ ๑๖ เมษายน ๒๕๕๘ เป็นต้นไปข้อ ๓ นับแต่วันใช้ระเบียบนี้ให้ยกเลิก๓.๑ ระเบียบการท่าเรือแห่งประเทศไทย ว่าด้วยวิธีปฏิบัติการใช้ท่าเรือบริการ และความสะดวกต่าง ๆ ของท่าเรือระนอง พ.ศ. ๒๕๕๓๓.๒ ระเบียบ คำสั่ง ประกาศหรือหลักปฏิบัติอื่นใดที่ขัดหรือแย้งกับระเบียบนี้ข้อ ๔ ในระเบียบนี้ผู้จัดการ หมายความว่าผู้จัดการท่าเรือระนองแผนกบริหารและการเงิน หมายความว่าแผนกบริหารและการเงิน ท่าเรือระนองแผนกการท่าและสินค้า หมายความว่าแผนกการท่าและสินค้า ท่าเรือระนองเขตท่าเรือระนอง หมายความว่าเขตทำเนียบท่าเรือและโรงพักสินค้า ตามกฎหมายศุลกากรสำหรับบรรทุกของลงหรือขนของขึ้น และเป็นที่สำหรับตรวจและเก็บสินค้า ที่ยังมิได้ตรวจปล่อยหน่วยงานของรัฐ หมายความว่าราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจส่วนราชการสังกัดรัฐสภา ศาลเฉพาะในส่วนที่ไม่เกี่ยวกับการพิจารณาพิพากษาคดีองค์กรควบคุมการประกอบวิชาชีพ หน่วยงานอิสระของรัฐและหน่วยงานอื่นตามที่กำหนดในกฎกระทรวงวัน หมายความว่า ระยะเวลาจาก๐๐.๐๐ นาฬิกา ถึง ๒๔.๐๐ นาฬิกา ของวันนั้น ๆ เว้นแต่จะกำหนดเป็นอย่างอื่นแต่การนับระยะเวลาฝากเก็บสินค้าและตู้สินค้าให้นับจากเวลา ๐๘.๐๐ นาฬิกา ถึง ๐๘.๐๐นาฬิกา ของวันถัดไปGT (GROSS TONNAGE) หมายความว่า จำนวนตันรวมของเรือ หรือเรือลำเลียงที่คิดคำนวณตามอนุสัญญาระหว่างประเทศ ว่าด้วยการวัดขนาดของเรือ ค.ศ. ๑๙๖๙ตัน หมายความว่า REVENUE TONNE คือ น้ำหนักเป็นเมตริกตัน หรือปริมาตรเป็นลูกบาศก์เมตร อย่างใดอย่างหนึ่งที่มีจำนวนมากกว่าใช้เป็นหน่วยในการคิดคำนวณค่าธรรมเนียมผู้นำเข้า หรือผู้ส่งออก หมายความว่าเจ้าของสินค้าขาเข้า หรือขาออก หรือบุคคลอื่น ซึ่งเป็นผู้ครอบครอง หรือมีส่วนได้เสียในสินค้านั้นแม้ชั่วขณะหนึ่งทั้งนี้สินค้าขาเข้านับแต่ได้รับจากเจ้าของเรือ หรือตัวแทนเจ้าของเรือและส่งมอบให้เจ้าของสินค้า หรือตัวแทนเจ้าของสินค้าและสินค้าขาออกนับแต่ได้รับจากเจ้าของสินค้า และส่งมอบให้เจ้าของเรือหรือตัวแทนเจ้าของเรือที่เก็บสินค้า หมายความว่าสถานที่กองเก็บสินค้าทั้งภายในและภายนอกโรงพักสินค้า ที่อยู่ในเขตท่าเรือระนองสินค้าอันตราย (DANGEROUS GOODS) หมายความว่า สิ่งของ หรือวัตถุที่มีคุณสมบัติทางเคมีหรือทางกายภาพโดยตัวของมันเอง หรือเมื่อสัมผัสกับสารอื่น (อากาศ หรือน้ำ ฯลฯ)ทำให้เกิดอันตรายต่อมนุษย์ ทรัพย์สิน หรือต่อสภาพแวดล้อมตามที่ระบุไว้ใน IMDG CODE (INTERNATIONAL MARITIME DANGEROUS GOODS CODE)ตู้สินค้า หมายความว่าภาชนะบรรจุสินค้าเพื่อความสะดวก หรือเพื่อความปลอดภัยในการขนส่งระหว่างประเทศซึ่งมีคุณสมบัติตามมาตรฐาน ISO รวมทั้งตู้สินค้าที่มีขนาดความยาวน้อยกว่า๒๐ ฟุตตู้สินค้า FCL (FULL CONTAINER LOAD) หมายความว่าตู้มีสินค้าที่ไม่มีการเปิดตู้สินค้านำสินค้าออก หรือบรรจุสินค้าเข้าตู้สินค้าในเขตท่าเรือระนองตู้สินค้า LCL (LESS THAN CONTAINER LOAD) หมายความว่า ตู้สินค้ามีสินค้าขาเข้าที่มีการเปิดตู้สินค้านำสินค้าออกหรือทำการบรรจุสินค้าขาออกเข้าตู้สินค้า ในเขตท่าเรือระนองตู้สินค้าอันตราย หมายความว่าตู้สินค้าที่บรรจุสินค้าอันตรายตู้สินค้าบรรจุเกินขนาด (OVERHEIGHT/OVERWIDTH/OVERLENGTH CONTAINER) หมายความว่าตู้สินค้าที่บรรจุเกินขนาดของตัวตู้สินค้าค่าธรรมเนียม หมายความว่าค่าใช้สถานที่ สิ่งอำนวยความสะดวก หรือโครงสร้างพื้นฐานของท่าเรือระนองโดยมิได้รวมถึงการให้บริการแรงงาน และ หรือเครื่องมือทุ่นแรงเว้นแต่จะกำหนดเป็นอย่างอื่นข้อ ๕ ให้ผู้อำนวยการการท่าเรือแห่งประเทศไทยเป็นผู้รักษาการให้เป็นไปตามระเบียบนี้และมีอำนาจในการออกคำสั่ง ประกาศ หรือหลักปฏิบัติรวมทั้งมีอำนาจในการวินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุดก่อนรายงานให้คณะกรรมการการท่าเรือ แห่งประเทศไทย ทราบหมวดที่ ๑การส่งข้อมูลหรือเอกสารการใช้ท่าเรือ บริการ และความสะดวกต่าง ๆ ข้อ ๖ เจ้าของเรือหรือตัวแทนเจ้าของเรือที่ประสงค์จะนำเรือเข้าใช้บริการท่าเรือระนองต้องยื่นคำร้องขอนำเรือเข้าเทียบท่าท่าเรือระนอง ตามแบบที่ท่าเรือระนองกำหนดที่แผนกการท่าและสินค้า เป็นเวลาไม่น้อยกว่า ๑๒ ชั่วโมง ก่อนนำเรือเข้าเทียบท่าข้อ ๗ เจ้าของเรือหรือตัวแทนเจ้าของเรือต้องจัดส่งบัญชีสินค้าขาเข้าสำหรับเรือ (Inward Cargo Manifest) ที่ถูกต้องและครบถ้วนจำนวน๑ ชุด ที่แผนกการท่าและสินค้า เป็นเวลาไม่น้อยกว่า ๓ ชั่วโมง ก่อนเรือเทียบท่าข้อ ๘ เจ้าของเรือหรือตัวแทนเจ้าของเรือ หรือเจ้าของตู้สินค้าหรือตัวแทนเจ้าของตู้สินค้าต้องจัดส่งเอกสาร หรือข้อมูลบัญชีตู้สินค้าขาเข้า (Inward Container List) ตามแบบที่ท่าเรือระนองกำหนดที่ถูกต้องและครบถ้วนจำนวน๑ ชุด ที่แผนกการท่าและสินค้า เป็นเวลาไม่น้อยกว่า ๓ ชั่วโมง ก่อนเรือเทียบท่าข้อ ๙ เจ้าของเรือหรือตัวแทนเจ้าของเรือต้องจัดส่งบัญชีตู้สินค้าบรรทุกลงเรือ (Container Loading List) ตามแบบที่ท่าเรือระนองกำหนดที่ถูกต้องและครบถ้วนจำนวน๑ ชุด ที่แผนกการท่าและสินค้า ก่อนเริ่มบรรทุกตู้สินค้าลงเรือ เป็นเวลาไม่น้อยกว่า๓ ชั่วโมงข้อ ๑๐ เจ้าของเรือหรือตัวแทนเจ้าของเรือสนับสนุนปฏิบัติงานทางทะเล (Off Shore Supply Vessel) ต้องจัดส่งบัญชีสินค้าบรรทุกลงเรือ(Cargo Loading List) ตามแบบที่ท่าเรือระนองกำหนดที่ถูกต้องและครบถ้วนจำนวน ๑ ชุดที่แผนกการท่าและสินค้า ก่อนสินค้าบรรทุกลงเรือ เป็นเวลาไม่น้อยกว่า ๓ ชั่วโมงข้อ ๑๑ สำหรับเรือสนับสนุนปฏิบัติงานทางทะเล (Off Shore Supply Vessel) ที่ประสงค์จะนำเรือเข้าใช้บริการท่าเรือระนอง เจ้าของเรือหรือตัวแทนเจ้าของเรือต้องยื่นคำร้องขอนำเรือเข้าเทียบท่าตามแบบที่ท่าเรือระนองกำหนดจำนวน๓ ชุด ที่แผนกการท่าและสินค้า เป็นเวลาไม่น้อยกว่า ๓ ชั่วโมง ก่อนเรือเข้าเทียบท่าข้อ ๑๒ เจ้าของเรือหรือตัวแทนเจ้าของเรือสนับสนุนปฏิบัติงานทางทะเล (Off Shore Supply Vessel) ต้องจัดส่งบัญชีสินค้าขาเข้าสำหรับเรือ(Inward Cargo Manifest) ตามแบบที่ท่าเรือระนองกำหนดที่ถูกต้องและครบถ้วนจำนวน ๑ ชุดที่แผนกการท่าและสินค้า ก่อนเรือเริ่มขนถ่ายข้อ ๑๓ เจ้าของเรือหรือตัวแทนเจ้าของเรือสนับสนุนปฏิบัติงานทางทะเล (Off Shore Supply Vessel) ต้องจัดส่งข้อมูลบัญชีตู้สินค้าขาเข้า(Inward Container List) ตามแบบที่ท่าเรือระนองกำหนดที่ถูกต้องและครบถ้วนจำนวน ๑ ชุดที่แผนกการท่าและสินค้า ก่อนเรือเริ่มขนถ่ายข้อ ๑๔ เจ้าของเรือหรือตัวแทนเจ้าของเรือสนับสนุนปฏิบัติงานทางทะเล (Off Shore Supply Vessel) ต้องจัดส่งบัญชีสินค้าบรรทุกลงเรือ(Cargo Loading List) ตามแบบที่ท่าเรือระนองกำหนดที่ถูกต้องและครบถ้วนจำนวน ๑ ชุดและรายการบรรทุกสูบถ่ายเชื้อเพลิงที่ท่าเรือระนองอนุญาต ที่แผนกการท่าและสินค้าก่อนบรรทุกสูบถ่ายลงเรือข้อ ๑๕ เจ้าของเรือหรือตัวแทนเจ้าของเรือสนับสนุนปฏิบัติงานทางทะเล (Off Shore Supply Vessel) ต้องจัดส่งบัญชีตู้สินค้าบรรทุกลงเรือ(Container Loading List) ตามแบบที่ท่าเรือระนองกำหนดที่ถูกต้องและครบถ้วนจำนวน ๑ ชุดที่แผนกการท่าและสินค้า ก่อนเริ่มบรรทุกตู้สินค้าลงเรือข้อ ๑๖ กรณีเอกสารหรือข้อมูลตามข้อ ๖ ถึงข้อ ๑๕ จัดส่งไม่ถูกต้อง และหรือไม่ครบถ้วน เจ้าของเรือหรือตัวแทนเจ้าของเรือ หรือเจ้าของตู้สินค้าหรือตัวแทนเจ้าของตู้สินค้าต้องขอยกเลิก หรือแก้ไขเพิ่มเติมรายการนั้นโดยยื่นเอกสารแสดงรายการที่ขอแก้ไขใหม่ทั้งหมดที่แผนกการท่าและสินค้าก่อนเริ่มขนถ่ายหรือบรรทุกสินค้า หรือตู้สินค้าหมวดที่ ๒ค่าธรรมเนียมและการชำระเงินค่าธรรมเนียมการใช้ท่าเรือ และค่าบริการ ข้อ ๑๗ หน่วยงานของรัฐที่ได้รับอนุมัติผ่อนผันจากท่าเรือระนองให้ใช้บริการก่อนการชำระเงินต้องดำเนินการชำระเงินค่าธรรมเนียม หรือค่าบริการให้เสร็จสิ้นภายใน ๑๕ วันนับแต่วันได้รับใบแจ้งหนี้ถ้าไม่ชำระภายในเวลาที่กำหนดท่าเรือระนองจะพิจารณางดให้การผ่อนผันข้อ ๑๘ หน่วยงานของรัฐหรือผู้ใช้บริการทั่วไปที่ประสงค์ขอเปิดใช้บริการประเภทบัญชีเงินเชื่อให้วางหลักประกันการชำระหนี้เป็นเงินสด หรือเช็คธนาคาร หรือหนังสือค้ำประกันของธนาคารตามแบบที่ท่าเรือระนองกำหนดแล้วแต่กรณีเป็นจำนวนเงินที่ท่าเรือระนองเห็นสมควร โดยผู้ขอจะได้รับการผ่อนผันให้ชำระหนี้ได้ภายใน๑๕ วัน นับแต่วันที่ได้รับใบแจ้งหนี้ข้อ ๑๙ หน่วยงานของรัฐหรือผู้ใช้บริการทั่วไปที่มิได้เปิดใช้บริการประเภทบัญชีเงินเชื่อหากประสงค์ขอใช้บริการของท่าเรือระนอง แต่ไม่สามารถชำระเงินหรือคิดคำนวณค่าธรรมเนียม หรือค่าบริการที่ถูกต้องได้ทัน ให้วางเงินสด หรือเช็คธนาคารเป็นหลักประกันการใช้บริการเฉพาะคราวดังนี้๑๙.๑ กรณีที่สามารถคิดคำนวณค่าธรรมเนียมหรือค่าบริการที่ถูกต้องตามจริงได้ ให้วางเงินสดหรือเช็คธนาคารเป็นหลักประกันการใช้บริการในจำนวนเท่ากับค่าธรรมเนียมหรือค่าบริการที่ถูกต้องตามจริง๑๙.๒ กรณีไม่สามารถคิดคำนวณค่าธรรมเนียม หรือค่าบริการที่ถูกต้องตามจริงได้ให้วางเงินสดหรือเช็คธนาคารเป็นหลักประกันการใช้บริการในจำนวนที่สูงกว่าค่าธรรมเนียมหรือค่าบริการที่คิดคำนวณโดยประมาณอีก ๑ ใน ๓และให้ขอรับเงินหลักประกันส่วนที่เหลือคืนภายใน ๒ เดือนนับตั้งแต่วันที่ใช้บริการเสร็จสิ้น ถ้ามิได้ดำเนินการภายในกำหนดเวลาดังกล่าวให้ถือว่าเงินที่เหลือเป็นรายได้ของท่าเรือระนองข้อ ๒๐ ผู้ใช้บริการประเภทเงินเชื่อที่มิได้ชำระหนี้ภายในระยะเวลาที่ได้รับการผ่อนผันต้องชำระค่าเบี้ยปรับในอัตราร้อยละ ๑๘ ต่อปีของจำนวนเงินตามใบแจ้งหนี้ค้างชำระจนกว่าจะได้ชำระหนี้เสร็จสิ้นแล้ว และหากพ้นระยะเวลา๓๐ วัน นับแต่วันที่ได้รับใบแจ้งหนี้ ยังไม่ชำระหนี้ และค่าเบี้ยปรับท่าเรือระนองสงวนสิทธิในการงดให้บริการเงินเชื่อ และจะหักชำระหนี้จากเงินสดหรือเช็คธนาคารที่วางประกัน หรือใช้สิทธิเรียกเก็บจากธนาคารผู้ค้ำประกันแล้วแต่กรณีหมวดที่ ๓การยกเลิกการให้บริการประเภทบัญชีเงินเชื่อ ข้อ ๒๑ ท่าเรือระนองสงวนสิทธิในการยกเลิกการให้บริการประเภทบัญชีเงินเชื่อเมื่อเข้าหลักเกณฑ์ข้อใดข้อหนึ่ง ดังต่อไปนี้๒๑.๑ หนี้ค้างชำระเกินวงเงินที่วางไว้เป็นหลักประกันการชำระหนี้หรือเกินวงเงินที่ธนาคารค้ำประกันตามข้อ ๑๘๒๑.๒ ไม่ชำระหนี้ หรือค่าเบี้ยปรับตามข้อกำหนดในข้อ ๒๐๒๑.๓ หนังสือสัญญาค้ำประกันหมดอายุข้อ ๒๒ ผู้ใช้บริการที่ถูกยกเลิกการให้บริการประเภทบัญชีเงินเชื่อถ้าประสงค์จะขอใช้บริการประเภทบัญชีเงินเชื่ออีก จะต้องชำระหนี้ค้างอยู่ให้หมดสิ้นและต้องชำระค่าธรรมเนียมการขอใช้บริการประเภทบัญชีเงินเชื่อครั้งใหม่จำนวน ๑,๐๐๐บาท (หนึ่งพันบาทถ้วน)หมวดที่ ๔การขอแก้ไขใบแจ้งหนี้และการขอคืนเงินที่ชำระไว้เกิน ข้อ ๒๓ ผู้ใช้บริการที่ตรวจพบว่าหนี้ตามใบแจ้งหนี้ไม่ถูกต้องให้ส่งใบแจ้งหนี้พร้อมกับเอกสารมูลหนี้และคำชี้แจงระบุเหตุผิดพลาดไปยังแผนกบริหารและการเงินภายใน๑๐ วัน นับแต่วันได้รับใบแจ้งหนี้ หากพ้นระยะเวลาดังกล่าวผู้ใช้บริการต้องชำระเงินตามใบแจ้งหนี้นั้นข้อ ๒๔ ผู้ใช้บริการที่ตรวจพบว่าได้ชำระเงินไว้เกินให้ส่งต้นฉบับ หรือสำเนาใบเสร็จรับเงินพร้อมกับเอกสารมูลหนี้และคำชี้แจงระบุเหตุผิดพลาดไปยังแผนกบริหารและการเงินภายใน๓๐ วัน นับแต่วันที่ได้ชำระเงินหากพ้นระยะเวลาดังกล่าวท่าเรือระนองจะถือว่าการชำระเงินนั้นถูกต้องแล้วข้อ ๒๕ การทักท้วงใบแจ้งหนี้ตามข้อ๒๓ หากผลตรวจสอบปรากฏว่า การออกใบแจ้งหนี้นั้นถูกต้องแล้ว ผู้ใช้บริการต้องชำระหนี้ตามใบแจ้งหนี้นั้นภายใน๓ วัน นับแต่วันที่ได้รับใบแจ้งหนี้คืนและต้องชำระค่าเบี้ยปรับเพิ่มอีกในอัตราร้อยละ ๕ของจำนวนเงินตามใบแจ้งหนี้ฉบับนั้น แต่ไม่เกินฉบับละ ๕๐๐ บาท (ห้าร้อยบาทถ้วน)แต่ถ้ามีการผิดพลาดตามที่ทักท้วง ท่าเรือระนองจะแก้ไขใบแจ้งหนี้ให้ถูกต้องและผ่อนผันให้ชำระหนี้ภายใน ๑๕ วัน นับแต่วันที่ได้รับใบแจ้งหนี้ฉบับใหม่ข้อ ๒๖ ใบแจ้งหนี้ค่าธรรมเนียมหรือค่าบริการซึ่งออกตามเอกสารมูลหนี้ที่ผู้ใช้บริการแจ้งไว้หากมีการทักท้วงภายหลังว่าข้อมูลที่แจ้งไว้ผิดพลาดท่าเรือระนองจะไม่พิจารณาคำร้องจนกว่าจะได้รับชำระหนี้ตามใบแจ้งหนี้นั้นเสียก่อนหากมิได้ดำเนินการจนพ้นระยะเวลาผ่อนผัน ๑๕ วัน นับแต่วันที่ได้รับใบแจ้งหนี้ท่าเรือระนองจะดำเนินการตามข้อ ๒๐ข้อ ๒๗ อัตราค่าธรรมเนียมการใช้บริการท่าเรือระนองให้เป็นไปตามเอกสารแนบท้ายระเบียบนี้ประกาศณ วันที่ ๓ มีนาคม พ.ศ. ๒๕๕๘เรือตรีทรงธรรม จันทประสิทธิ์ผู้อำนวยการท่าเรือกรุงเทพรักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑. ค่าธรรมเนียมเรียกเก็บจากเจ้าของเรือหรือตัวแทนเจ้าของเรือ หรือผู้ขออนุญาต แนบท้ายระเบียบการท่าเรือแห่งประเทศไทย ว่าด้วยวิธีปฏิบัติในการใช้ท่าเรือบริการ และความสะดวกต่าง ๆ ของท่าเรือระนอง พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๗ เมษายน ๒๕๕๘วริญา/ผู้ตรวจ๒๑ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนที่ ๓๓ ง/หน้า ๒๒/๑๖ เมษายน ๒๕๕๘